
Čuo sam da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, u mekkanskom periodu rekao mnogobošcima: “O skupino Kurejšija, došao sam da vas koljem!” Ko je zabilježio ovaj ***[hadis](https://pitajucene.com/search/Hadis/questions/ "Pretraži pitanja o hadisima")***, i da li je vjerodostojan?


* 
* 
* 
* 
* 
* 
* 

 
O skupino Kurejšija, došao sam da vas koljem! Je li ispravan ovaj hadis?

Ove je riječi ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, izgovorio pred Kurejšijama nakon što je Ukbe b. Ebu Muajt oborio Poslanika, ﷺ, na koljena i pokušao ga udaviti svojom odjećom dok je Poslanik, ﷺ, klanjao iza Mekami Ibrahima. ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** je pritrčao i podigao Vjerovjesnika, ﷺ, govoreći:


“Zar ćete ubiti čovjeka zato što kaže moj je Gospodar Allah?!” Nakon što je završio s namazom, Poslanik, ﷺ, prošao je pored poglavara Kurejša koji su hladovali pored Kabe i rekao im: *“O skupino Kurejšija, tako mi Onoga u Čijoj je ruci moj život, nisam poslan nego da vas koljem”*, pokazavši rukom preko vrata. (Ibn Hibban, 8/188/6535, Ebu Ja‘la, 6/240/7301, i Ibn Ebu Šejbe, 7/332/36550, s dobrim lancem prenosilaca. Vidjeti: *Medžmeuz-zevaid*, 6/16, i *Sahihu mevaridiz-zam’an*, 2/131.) Ovaj je događaj zabilježio i imam Buharija u *Sahihu,* 3678 i 3856, ali nije zabilježio ove Poslanikove, ﷺ, riječi, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


